LidanRubinov/Halacha-QA huggingface dataset:
שאלה: תפילת הדרך - אחד מברך לכולם?: האם בנסיעת ילדים קבוצתית באוטובוס, ברכתה של הגננת מספקת, או שיש לומר תפילת הדרך על-ידי כל מבוגר?
תשובה: כל מי ששומע את הגננת אומרת תפילת הדרך ומתכוון לצאת ידי חובה בברכתה, והיא מתכוונת להוציא את השומעים ידי חובה, יוצא ידי חובה ואינו צריך לומר בעצמו. הרב חיים כץ
שאלה: חוזר בתשובה שזוכר הכל.: אני חוזר בתשובה. קיבלתי הדרכה שלא לחזור ולהיזכר בחטאי הישנים, אולם ראיתי שכתוב "כי פשעי אני אדע וחטאתי נגדי תמיד" וגם רשום "כי עווני אגיד אדאג מחטאתי" כלומר שתמיד לזכור העוונות והחטאים ולדאוג מהם. אם כן - מהי הדרך הנכונה?
תשובה: צריך לעבוד את ה' בשמחה ולעומת זה העצבות היא אם כל חטאת וצריך להתרחק ממנה. זכירת החטאים אינה צריכה לגרום לעצבות אלא לזהירות שלא להכשל שוב ח"ו. מי שזכירת החטאים גורמת לו עצבות, עלול להתיאש ולהכשל. על כן יש להתרחק מכל עצבות ולהיות בשמחה. בעל תשובה צריך להיות בשמחה כפולה כי הוא יודע את המעלה של הדרך הנכונה לעומת הדרך הקודמת. אני ממליץ לך ללמוד את הספר אורות התשובה.
שאלה: התפתחות איטית של אדם - הסיבה: מה הסיבה שאדם מתפתח לאט לעומת שאר החיות? זה כמו עץ שלאט לאט גודל ומניב פרות כדי להנות בהם אחרים והאדם נמשל לעץ שגם אמור להיות ככה, ובין היתר ברור שהוא מורכב מגוף ונשמה ולכן הוא מתפתח לאט לאט, אבל מה הרעיון העמוק בטבע הזה שעשה הקב"ה בעולם שהאדם יהיה מתפתח לאט כך מבחינה שכלית וכללית?
תשובה: המהר"ל מבאר במספר מקומות שכל דבר חשוב הוא בא אחרון. העולם יש בו חומר וצורה. החומר הוא התשתית לצורה שהיא עיקר הדבר. הצורה תמיד תגיע באחרונה. הצורה צריכה לתת צורה לכל הכוחות כולם. לכן קודם כל העולם נהיה מושלם מבחינת החומר שבו ורק לבסוף באה הצורה ונותנת משמעותלכל מה שנעשה לפניה. לכן האדם נברא אחרון. לכן עם ישראל נהיה לאחר שכל שבעים האומות נוצרו. לכן גם בכל אדם פרטי ראשית האדם צריך להתפתח מבחינה חומרית ביולוגית. לאחר מכן יש לפתח את כוחות הנפש. לאחר מכן את כוחות הרגש ורק לבסוף האדם יכול להתפתח מבחינה שכלית. האדם בשל בהתפתחותו כשהוא יכול להקים משפחה.
שאלה: דעת הרב קאפח בסרוב פקודה: הרב כתב, שהרב קאפח זצ"ל תומך בסרוב פקודה, מנין לכ? ראיתי שהרב רצון ערוסי הי"ו מעריך אחרת. בכתובת:
תשובה: הוא השתתף עם הרב אברהם שפירא שליט"א והרב שאול ישראלי זצ"ל בקביעת הפסק שאסור לחייל להשתתף בנסיגה.
שאלה: חסימת כביש - תגובת הרב אריאל לשואלים: מדוע הרב לא שואל בנוגע למוהל, מה יקרה והמוהל לא הגיע בזמן והברית לא קוימה על אף המתנת האורחים? מדוע כאן מתיחס רק לנזק הכספי? ומה אם יולדת ממהרת לבית חולים והלידה תיעשה במכונית? האם מנהל בית ספר מותר לו לבטל לימוד תורה של תינוקות ולשלוח אותם לחסימת כבישים? שובתים לא נתבעים לתשלומי נזק כל זמן שהשביתה נערכה כחוק. והתעשינים תבעו העובדים על השביתה בנמלים שהיתה שלא כחוק.
תשובה: איזה חוק יכול להתיר לשובתי נמל עבור בצע כסף להתנגד לחוק שקבע על הפרטת הנמלים ולגרום נזק במילארדים לזולתם? גם אם יש חוק כזה האם הוא מוסרי? האם הוא חוקי? או מי התיר להשבית את נמלי התעופה? המדובר לא רק בנזק כספי אלא גם ברופא הטס לבצע ניתוח או להשתתף בקונגרס חשוב שבלעדיו כל קידומו עלול להיעצר, או פגישה מדינית חשובה שיש לה השלכות על מדיניות החוץ והבטחון וכו' וכו'. מעולם לא שמענו שתבעו אות השובתים לשלם את הנזקים. ובודאי שלא עצרו אותם ללא משפט עד תום ההליכים ושוב, איני בעד חסימת כבישים ובודאי שלא בשלב זה של מחאה גרידא. לפי ההלכה סתם חסימה אסורה, כשם ששביתה הגורמת נזק אסורה. אולם משפט אחד יהיה לכם!
שאלה: צניעות במעיין: קבוצה של בנים ההולכת למעיין, האם יש בעיה שילבשו במעיין תחתונים בלבד? והאם יש הבדל בין מעיין שיש בו עוד אנשים בנוסף לקבוצה המדוברת, לבין מעיין שהקבוצה נוכחת בו לבד?
תשובה: אין בעיה הלכתית בלבישת תחתונים שזה כמו בגד ים, אך מבחינת צניעות צריך לודא שלא מגיעות קבוצות נוספות עם בנות. הרב יאיר פרייליך.
שאלה: כיבוד גוי זקן: האם מה שרשום שצריך לקום לפני גוי זקן זה גם לפני גוי עכו"ם או רק גוי שמקיים שבע מצוות בני נוח?
תשובה: כלפי כל גוי, אפילו עובד עבודה זרה.
שאלה: מצוות ואהבת לרעך כמוך למעשה: בבקשה אם אפשר להסביר לי את פירוש המצווה, מצוות "ואהבת לרעך כמוך" ומה צריך לעשות מבחינה מעשית כדי לקיים את המצווה?
תשובה: עייני ברמב"ם הלכות דעות פרק ו' הלכה ג' "מצוה על כל אדם לאהוב את כל אחד ואחד מישראל כגופו וכו' לפיכך צריך לספר בשבחו, ולחוס על ממונו כמו שהוא חס על ממון עצמו, ורוצה בכבוד עצמו."
שאלה: עומס בעבודה מול לימוד תורה: לימוד התורה הינו דבר חשוב ביותר עבור בעלי. אך מכיוון שהוא עובד במשרה מלאה ע"מ לפרנס את המשפחה, שעות הלימוד מתרכזות בשעות הבוקר המוקדמות (4:30-5:00), הצעתי לו שאוסיף אני שעות עבודה על מנת שהוא יוכל להוריד מהעומס ולפנות ללימוד בשעות היום. הוא מסרב בכל תוקף שכן, לדבריו, תפקידו כאיש לפרנס. הבעיה היא שאני חוששת מאד לבריאותו וליכולת התפקוד שלו בעקבות העייפות הגוברת,עליי לציין שהוא שב לאחרונה לעבוד לאחר חופשת מחלה ארוכה עקב ת"ד והוא עוסק במקצוע הדורש יכולת פיזית גבוהה.
תשובה: אם המציאות היא כפי שאת כותבת, יפה מצידך שאת מציעה לו לצמצם את העבודה ואת באופן זמני תעבדי יותר עד שהוא יתחזק. וגם בנתיים בעלך ילמד יותר תורה. נראה לי שנכון שבעלך יקבל את עצתך.
שאלה: האם צריך כשרות לטבק?: האם צריך כשרות לטבק הרחה שנותנים בבית הכנסת בכדי להתעורר?
תשובה: אין צורך בכשרות לטבק. אמנם, במקום שיש חשש שהם בשמים של עבודה זרה הם אסורים. הרב חיים כץ
שאלה: יש ערך בכיסוי ראש "סמלי"?: האם יש עניין כלשהו בכיסוי ראש שאינו ע"פ ההלכה, דהיינו שרוב השיער אינו מכוסה? במילים אחרות, האם יש עניין לנסות לשכנע בחורה שמתחתנת ואינה מעוניינת לכסות את ראשה, לכסותו לפחות באופן "סמלי"?
תשובה: לפי ההלכה צריך לכסות את כל השיער, ובודאי בכל כיסוי אפילו של חלקו יש ערך וענין, כי אולי עצם ההרגל לשים את הכיסוי על הראש ולא להתבייש משאר בני אדם, יקל עליה לכסות אח"כ את כל הראש, אך אין לתת לה להבין שבזה היא נפטרת מחובת כיסוי שאר הראש. הרב רואי מרגלית.
שאלה: דחיית המשמרת לשבת: אני עובד כשוטר, בימים אלו אני בונה את ביתי ואני מעוניין לפקח על הבניה. האם אני יכול לדחות את המשמרות שלי במשטרה לשבת כדי שיתפנה לי כל השבוע לפקח על הבנייה?
תשובה: הדבר מותר, אם כי לא רצוי.
שאלה: חיים מחוץ לארץ ישראל: קבלתי לאחרונה מאמר מרב ניויורקי, המסביר למה מותר לחיות מחוץ לארץ ישראל. האם הוא צודק? האם זהו חיוב או לא? איך מגיבים לזה?
תשובה: עד כמה שאני יודע כולם מסכימים שלגור בארץ ישראל זו מצוה גדולה מאד והערך של קיום המצוות בארץ ישראל גדול בכמה מונים מהערך של קיומם בחוץ לארץ. כך שכל אדם ירא שמים שרוצה להרבות בקיום המצוות בכמות ובאיכות עליו להשתדל לעלות לארץ ישראל. כשם שאדם לובש בגד של ארבע כנפות כדי לקיים מצות ציצית אף שאינו חייב ללבוש בגד כזה כדי לקיים את המצווה, כך צריך להשתדל לעלות לארץ ישראל גם מי שסבור שאין חובה לעלות מפני שהעליה לארץ תגדיל את ערך המצוות בכמה וכמה מונים. על כן אין טעם להתפלפל האם זו מצוה שחייבים לעלות או אין חובה אלא שזו מצווה גדולה עד מאד לגור בארץ ישראל. כל ירא שמים המחבב את המצוות אין לו מה לעשות בחוץ לארץ. וכל יום שהוא נמצא בחו"ל הרי הוא כמי שאין לו אלוה והרי הוא כעובד ע"ז וכל הדר בארץ ישראל הרי הוא כמי שיש לו אלוה. מי שדר בחו"ל ומואס בארץ חמדה הרי הוא הולך בדרכם של המרגלים.
שאלה: צניעות בנות בחסימות כבישים: לגבי תשובת הרב בענין חסימות כבישים על ידי בנות, מדוע אין לומר כי בנות השומרות על צניעותן לא צריכות לחסום כבישים ולהתעמת עם שוטרים גברים (ואז לא תהיינה טענות השוטר נגע בי)?
תשובה: השאלה נכונה, ולכן הבנות צריכות להמנע מחיכוך פיזי עם שוטרים גברים. וכמו שנאבקים על ארץ ישראל, כך צריך להאבק על הצניעות וכבודה של האישה. כאשר עם ישראל יוצא למלחמה כתוב: "והיה מחניך קדוש", וזה נותן לנו את הזכות כלפי שמיא לנצח בכל המאבקים. לתשובת הרב זלמן מלמד. לתשובת הרב יעקב אריאל. מותר לפרוץ גדרי צניעות בזמן מלחמה? מה עוד ניתן (היה) לעשות למניעת הגירוש?
שאלה: יציאה לקורס קצינים עכשיו? : האם לצאת לקורס קצינים הקרוב למרות שידוע לי מגורמים פנימיים שהקורס הקרוב עתיד להשתתף בעקירה ולהוות כח עיקרי?
תשובה: אם היציאה לקורס קצינים מחייבת להשתתף באיסור העקירה עדיף לא לצאת לקורס ולא לעבור באיסור הגדול הזה. אילו כל שומרי התורה היו מודיעים על סרובם לעבור על האיסור הגדול הזה היה הצבא נמנע מלכפות על שומרי התורה את האיסור.
שאלה: קניה ובדיקת מזוזה ממעשר כספים: בע"ה אנו עוברים דירה בעוד כחודש. בדירה החדשה אין מזוזות. מאחר ואיני מוציא את המזוזות שלי מהבית בו אני גר כעת, האם מותר לי לקנות מזוזות חדשות מכספי מעשר?
תשובה: תעביר את המזוזות מהבית הישן שלך לבית החדש. אין שום סיבה שתשאיר אותן מתנה לדייר הבא אחריך. מכל-מקום, אי-אפשר לקנות מזוזות מכספי מעשר, ואם קניית מזוזות וגם נתינת מעשר כספים ישפיעו על המצב הכלכלי שלך באותו חודש, אל תפריש באותו חודש מעשר כספים.
שאלה: עמוד הקלון גם לשותפי חילול שבת: בשבת נעצרו תושבי קרית שמואל שליד חיפה בגין פתיחת נתיב לתנועה בשבת, נתיב שהיה סגור עשרות שנים. העצורים הוסעו בשבת באוטובוס של חברה פרטית. המטה המשותף, הפועל נגד גרוש יהודים מאדמתם בגוש קטיף ובשומרון, פרסם באתרו מספר גופים המשתפים פעולה למען הגרוש, במדור שנקרא : "עמוד הקלון". האם מותר לפרסם באתר זה של המטה המשותף את שם חברת האוטובוסים אשר הסיעה העצורים בשבת, או שיש בכך משום לשון הרע?
תשובה: מותר, ואין בזה שום בעיה.
שאלה: קבלת אימייל בשבת: אני רשום לכל מיני אתרי אינטרנט, והם יכולים לשלוח לי אמיילים מתי שהם רוצים. הבעיה היא שאיני יודע אם שולחים לי אימיילים גם בשבת. האם מותר לי לקבל אימיילים מאתרים שיש חשש שאחד האמיילים ישלח אלי בשבת? האם יש איסור לקבל אמיילים בשבת?
תשובה: לדעתי, אתה מצידך צריך להודיע להם שאינך מעונין לקבל את האימיילים בשבת.
שאלה: משקאות שונים להבדלה: באילו משקאות פשוטים אפשר לעשות הבדלה? האם משקאות כמו קוקה קולה, בירה, בירה שחורה, תה, תערובת יין עם מים, הם גם ר?
תשובה: הבדלה ניתן לעשות עם כל "משקה מדינה". משקה מדינה הוא בירה, בירה שחורה, כוס קפה או תה. תערובת יין במים תלויה באחוז היין בתערובת. הרב חיים כץ
שאלה: כיבוד הורים או המאבק על גוש קטיף: אני קומונרית בסניף בני עקיבא במחוז דן ואנו עומדים בצומת כל יום שישי. בסניף הועלתה שאלה חשובה: מה לעשות כאשר הורים לא מרשים לחניך מדריך לעמוד בצומת? האם מותר לאותו חניך ללכת בלי הסכמת הוריו? והאם באופן כללי מותר לפעול במאבק על גוש קטיף אם ההורים מתנגדים לכך?
תשובה: לילד מותר לצאת לפעילות למען גוש-קטיף גם ללא הסכמת הוריו, מפני שזהו דבר מצוה, והורים לא יכולים לומר לילדיהם לא לקיים מצוות.
שאלה: נהיגה ללא רשיון: מהן הבעיות ההלכתיות ביחס לנהיגה ללא רשיון? מצד אי ציות לחוק של מדינת ישראל (דינא דמלכותא דינא) ומצד גזל מההורים אם הם אינם יודעים על כך? מהן הבעיות ההלכתיות אם בכלל בנהיגה ללא רשיון בלי ידעת ההורים?
תשובה: כל נהיגה ללא רשיון היא אסורה מדאורייתא, הן מצד סיכון הציבור, והן מצד "דינא דמלכותא-דינא", המחייבים אותנו מן התורה כאשר אינם סותרים את דיני התורה.
שאלה: שאלות בענין טבילת כלים: א. כלים שקניתי ויוצרו אצל גויים והשתמשתי בהם למאכל לפני טבילה תוך כדי הפרדה בין חלב לבשר האם מספיקה עכשיו רק טבילה? ב. אם נעשה עירוב בין כלי שנטבל לכלי שלא נטבל (כגון צלחת ומזלג שאחד מהם נטבל ואחד לא) מה הדין? ג. אוכל שנתבשל בכלים שלא נטבלו מה דינו?
תשובה: א. מספיקה טבילה בלבד. ב. תטביל הכל מספק. ג. האוכל מותר באכילה.
שאלה: תלמיד בישיבה שלא ירצה לסרב פקודה: איך תתיחס לבחור בישיבתך שיחליט לא לקבל את מרותך ויסמוך על הרב אהרון ליכטנשטיין והרב יהודה עמיטל, ולא יסרב פקודה? הרב שפירא בעצמו אמר שיש לרב ליכטנשטיין סמכות הלכתית לחלוק עליו ועל הרב מרדכי אליהו. גם הרב ליכטנשטיין והרב עמיטל, לא חסידים של תוכנית התנתקות, והתנגדו לאוסלו למיטב ידיעתי.
תשובה: אני מכבד מאד את הרב ליכטנשטיין והרב עמיטל. ואולם אני מניח שאף תלמיד בישיבתינו לא ישתתף ח"ו באיסור תורה זה. על כן אין מהצורך לדון בשאלתך.
שאלה: צוואה על פי ההלכה: 1. האם ההלכה מכירה בצוואה שכתב ה גבר או אשה? 2. כיצד יתייחס ביה"ד הרבני לצוואה שמביאים לפניו היורשים?
תשובה: 1. עקרונית ניתן לכתוב צוואה שתוכר על פי ההלכה, כדי לעשות כן יש לקבל ייעוץ מקצועי מחכם או דיין הבקי בדינים אלו, על מנת שלא יהיה שום ערעור אפשרי על תוקפה ההלכתי. 2. צוואה שמביאים לפני בית הדין תיבדק אם נעשתה כהלכה ואז בי"ד יקיימו אותה, ואם אין לה תוקף הלכתי הרי הירושה עברה לפי דין תורה לזכות היורשים על פי הדין. הרב י. ללום.
שאלה: שידוך זוג חילוני: האם קיימת בעיה בנסיון שידוך בין בני זוג חילוניים, בידיעה כי הם עשויים לבוא בשל כך בדבר עבירה (נגיעה, נידה וכו.)?
תשובה: איני רואה מניעה לכך מצד ההלכה, אם כי לכתחילה אולי לא הייתי נכנס לזה אלא אם כן יש בזה חסד גדול וסיכוי להתקרבות לתורה מצדם. לתשובת הרב דוד חי הכהן.
שאלה: הפסק בחזרת הש"ץ? : יש מנהג להוסיף אצל הספרדים בתוך שמונה עשרה בחזרת הש"ץ, למשל: אלוקי אברהם יצחק ויעקב - אומרים הקהל: "עליהם ה ". וכן: מוריד הטל או הגשם אומרים : "לברכה". ובהמשך בברכת מחיה המתים : "ומצמיח ישועה" עונים בקהל: "בקרוב". מה המקור להוספות אלו? האם זה בכל הקהילות או שייך לעדה מסויימת? האין כאן בעיה של הפסק שהרי אסור כלל לדבר בחזרת הש"ץ?
תשובה: איני יודע האם זה נהוג בכל קהילות הספרדים, ואיני יודע מה המקור לכך. אולם הדבר ברור שזה מנהג של קהילות רבות, ואין בזה שום חשש הפסק, כמו שעניית אמן אינה הפסק משום שזה חלק מהתפילה, כך גם הוספות אלו לא מהווים הפסק מכיוון שהן חלק מהתפילה.
שאלה: שינוי שם לפי כתובה: בהיותי בת 16 הוספתי לשמי 2 שמות ללא שאלת רב, שמות אלו נכנסו לכתובה באישור הרב, כעת ברצוני להוריד שם אחד משמותי (בשם זה כמעט ואין איש שקורא לי בשמו!) האם אני אצטרך לשנות את שמי בכתובה בעקבות הורדת השם בתעודת הזהות? דבר נוסף, האם יש התייחסות בהלכה לשינוי שם המשפחה לשמו של הבעל? האם הדבר חריג להשאיר את שם משפחתי ולהוסיף את שמו של בעלי, או שעדיף שלא?.
תשובה: מכיון ששמך בזמן נישואיך היה כפי שרשום בכתובה השאירי את הכתובה כמות שהיא. מנהג העולם שאישה עם נשואיה מקבלת את שם משפחת בעלה.
שאלה: נשיאת תפילין ביום טוב: האם תפילין נחשב מוקצה ביום טוב, ונשיאתו יחד עם הטלית זו נשיאת מוקצה?
תשובה: ישנה מחלוקת ראשונים האם בשבתות וימים טובים אסור להניח תפילין או שאין צורך להניח תפילין. מחלוקת זו לא הוכרעה, ולכן אנחנו מחמירים שלא לטלטל תפילין סתם. אבל אם הם עומדים במקום בו הם עלולים להתקלקל, מותר להזיזם. ואם הם בתיק אחד עם טלית וסידור, מותר לטלטלם בצורה חופשית.
שאלה: נגיעה בזמן טיול: הרב כתב ש"כל נגיעה אסורה". האם גם במקרה של עזרה? (היינו בטיול וכשעלינו בחורה שירדה ביקשה מחברי להושיט לה יד ולעזור לה לרדת. חברי עזר לה ואמר לי אח"כ שנגיעה לצורך עזרה באבר כמו ביד מותרת, במיוחד אם לא מכירים אותה).
תשובה: עזרה בשעת צורך מותרת, אולם לכתחילה מן הראוי שטיולים יאורגנו בצורה כזו שלא יהיה צורך להגיע למצב כזה.
שאלה: איך מתחילים ללמוד תורה?: שמי דוד, בן 32 נשוי וחוזר בתשובה מזה 10 שנים. מקיים הלכות שבת חג והלכות הקשורות בחיי היום יום. ברצוני להתחזק ולהתחיל ללמוד שעורים אך איני יודע היכן להתחיל (גמרא, משנה, וכו ) מה גם שאיני מבין ארמית. אבקש את עזרת הרב -אולי מכיר איזה ספר שממולץ להתחלה או אולי שיטה ללימוד עצמי כדי להשלים את החסר. בבית הכנסת המקומי לומדים ילדים ואיני יכול להצטרף מפאת הבושה.
תשובה: אשריך שאתה רוצה להמשיך והעמיק באוצרות הנפלאים שיש בתורה. על רבי עקיבא מסופר שהוא התחיל בגיל ארבעים ללמוד תורה, כך שאתה עדיין צעיר. על רבי עקיבא מסופר שהוא הלך ללמוד עם ילדים בכיתה א' שהרי הוא לא ידע קרוא וכתוב. ח אמרו לא הביישן למד. אולם ודאי שאיני יכול להיות במקומך ואני מניח שגם אני הייתי מתבייש. הדבר הטוב ביותר שתמצא אדם דתי בסביך שתלמד איתו ביחד בחברותא. הרבה יהודים ישמחו ללמוד איתך. אם יש ישיבה בסביבתך תוכל לתלות פתק שם בלוח המודעות. במודעה תכתוב שאתה מחפש חברותא ללמוד. סדר הלימוד צריך להיות מהקל אל הכבד. תתחיל ללמוד משניות לתקופה של כחצי שנה עד שתגמור כמה מסכתות במשנה. אני מציע לך ללמוד מסכת ברכות, מסכת שבת, מסכת ראש השנה. לאחר מכן תתחיל ללמוד גמ' מסכת ברכות. יש היום תלמוד בבלי במהדורת שושנטיין. מהדורה זו יכולה להיות לך לעזר רב. אתה יכול גם לכתוב לאתר את מקום מגוריך ואנו נשתדל לקשר בינך לבין מי שגר בסביבתך. בהצלחה רבה.
שאלה: המשפחה מול שמירת שבת: יש לי גיסה שלא שומרת שבת בעבר היינו נפגשים אצל חמי וחמתי בשבת, אך הם נסעו לשליחות. האם אני יכול להזמין אותם אלי בשבת לארוחה בערב שבת ע"מ לשמור על קשר בין האחיות (במהלך השבוע לא יוצא להיפגש) מחשש שיסעו אלי בשבת ובכך לשמור שלא יהיה סכסוך במשפחה?
תשובה: : אי אפשר להזמין כשברור מההזמנה שאתה מסכים לחילול שבת. יש שתי אפשרויות. או שתזמין אותם לכל השבת. אתה מבחינתך נותן להם אפשרות להיות אצלך לכל השבת. אם הם באמצע ילכו אין זה מעינינך. אולם אתה צריך להדגיש שמבחינתך אתה רוצה שישארו אצלך עד סוף השבת. לחילופין אתה יכול להזמין אותם כללית מתי שהם רוצים. אם הם יבואו מעצמם בשבת קבל אותם למרות שחיללו את השבת. אולם תמיד תדגיש שאתה לא רוצה שיסעו ואתה מזמין אותם לכל השבת.
שאלה: ברכה על אורז וקוסקוס: ברצוני לברר לגבי הברכה על אורז וקוסקוס (כמובן כאשר לא נאכלים בסעודה שבא נטלו ידיים וברכו המוציא) שאלתי היא לגבי ברכה ראשונה ואחרונה, הן למנהג האשכנזים והן למנהג הספרדים.
תשובה: ברכת שניהם מזונות. ברכה אחרונה באורז בורא נפשות בקוסקוס על המחיה.
שאלה: קדימות אחרונה: ברצוני לברר לגבי סדר הקדימות אחרונה, האם יש להקדים ברכה מעין שלוש לבורא נפשות או לא. שאלתי היא למנהג האשכנזים והספרדים. (שמעתי שלמנהג הספרדים יש בכך מחלוקת).
תשובה: ברכת מעין-שלוש קודמת לברכת "בורא נפשות", ולא ידוע לי על הבדלים בין אשכנזים לספרדים בזה.
שאלה: פסוקים לשמות אנשים בתפילה: רציתי לדעת האם את הפסוק לשם האדם שאומרים בסיום ש"ע לפני "יהיו לרצון" אומרים בכל התפילות היומיות וכן בשבתות וחגים?
תשובה: אומרים בכל תפילה ובכל יום.
שאלה: שאל תפילין ו(כמעט) גרם נזק: אדם שאל ממני תפילין וביקש רשות לשנות את גודל הקשר. הוא הבטיח להחזיר את הקשר למקום - לכמו שהיה, והסכמתי. למחרת גיליתי שהוא לא החזיר את הקשר למקום. האם הוא יצא ידי חובת תפילין, או שמא לא בגלל שהוא לא עמד בתנאי?
תשובה: תמחל לו ובכך הוא יצא ידי חובה.
שאלה: השתתפות בקורס בתשעה באב: אני עומד לצאת מטעם החברה בה אני עובד לקורס מקצועי אשר נדחה מס פעמים ולבסוף נקבע (מטעם החברה המעבירה את הקורס) כי הקורס יתקיים במשך 5 ימים במהלך השבוע של תשעה באב כולל תשעה באב (השנה תשעה באב יחול ביום ראשון). האם מותר לי להשתתף בקורס? חשוב לציין כי אני מחכה מס חודשים לקורס ועיקוב בלימוד הקורס יעקב את התפתחותי והתקדמותי בתחום בו אני עובד (כבר עכשיו יש לי צורך בתכני הקורס ואני "מושך" את זה עד לקורס). חשוב לציין שמעיון בתוכנית הקורס נראה כי היעדרות מהיום הראשון של הקורס (תשעה באב) תגרום לקשיים רבים בהבנת התכנים שיועברו בשאר ימי הקורס.
תשובה: החובה לצום ולנהוג אבלות במקומה עומדת בכל התנאים (אלא א"כ ייבנה המקדש עד אז). אחרי חצות היום ההשתתפות מותרת יותר.
שאלה: צריבת דיסקים - באין ברירה: אני עובדת במקום לא דתי, ואתמול ניגשה אלי אחת מחברותיי לעבודה, וביקשה ממני לצרוב דיסק שקניתי לאחרונה. אמרתי לה שכן מתוך חוסר נעימות, והרגשתי שאיני יכולה להסביר לה את העניין ההלכתי, אך אני מתייסרת, כי אני חוששת שזהו גזל, ואני עצמי לא צורבת דיסקים, מחשש לגזל. אינני יודעת מה לעשות, והפיתרון הוא ללכת ולרכוש לה דיסק במתנה, אם עדיין לא הספיקה לקחת לצרוב, או אם הרב יגיד לי שזה לא דבר אסור, שהיא לקחה לצרוב את הדיסק. במידה וזהו גזל, והיא כבר לקחה את הדיסק לצריבה, כיצד אוכל לתקן חטא זה של גזל?
תשובה: היית צריכה לומר לה גלויות שצריבת דיסק היא מעשה לא חוקי ויש בה גזל. היית מקדשת בכך שם שמים. את יכולה עדיין לעשות זאת ולטכס עימה עצה איך לפצות את החברה שצרבת ממנה. את יכולה גם לשלוח מכתב לחברה הניזוקה ולהציע לה ת.
שאלה: עצבות על חטאים - המשך: הרב ענה לי לפני שבוע שאפשר לזכור את החטאים כדי להזהר מהם אך אין צורך להיות עצוב מהם, האם יתכן אדם ירא שמיים שלא יבכה על כך שמרד ברבונו של עולם? ומה לגבי עצם הפסוק שאומר שכן יש דאגה ופחד מהחטאים "כי עווני אגיד אדאג מחטאתי" הרי יש דאגות.ודאגות מזיקות ומפריעות לישוב הדעת של האדם כמו עצבות?
תשובה: עת לבכות ועת לשמוח. כאשר אדם אומר ודוי ותחנון בתפילה עליו לבכות על חטאיו. אבל אחר כך להיות בטוח שד' סולח לשבים וגם לו ולהיות בשמחה ולעבוד את ד' בשמחה כל הזמן. מהעצבות צריך להתרחק כי היא אם כל חטאת ומי שלא יכול להשחרר בעצמו מעצבות עליו לקבל הדרכה איך לצאת מהעצבות ולהיות בשמחה מתוך אמונה ובטחון בד'.
שאלה: הפרדה בעזרא - המשך: א. הרב כתב במספר תשובות שצריך ללמוד להתמודד עם חברה מעורבת ולכן יש מקום לעבודות צוות מעורבות וכד. אבל במצב כזה הרי מעמידים אדם בנסיון, ולא בסתם נסיון אלא נסיון בתחום העריות, וידוע מאמר ח "אין אפוטרופוס לעריות". אז למה להעמיד בנסיון? ב. הרב כתב שכאשר בהרצאה יושבים בנים ובנות באותו אולם יש בכך אמירה רוחנית שאנו לא מדמיינים כל הזמן שמא ישתלט עלינו היצר. אבל הרי כבר אמרו ח "אל תאמן בעצמך עד יום מותך"! ג. הרב כתב שבעזרא נוהגים לפי ההלכה וכל השאר זה מדות. אבל הרי כבר פסק השו"ע שאין שואלים ב אשה כלל, וכן שצריך להתרחק מהנשים מאוד מאוד! א"כ, זה הלכה ממש ולא מדות או חומרות! ד. הרב כתב שיש מקום לפעילויות מעורבות שהן הכרחיות (כל עוד מדברים ענייני וכו ). אך השאלה היא, האם לאדם מותר להכניס עצמו למצב שבו יצטרך לדבר דיבורים הכרחיים?
תשובה: א. אני לא דוגל בחברה מעורבת מלכתחילה. אין לי דבר נגד תנועת אריאל. כתבתי שהמושגים של נפרד ומעורב הם לא לפעמים מושגים יחסיים. מה שיחשב בישיבת חברון כנפרד יחשב בחסידות גור כמעורב. מה שנחשב בעזרא כמעורב נחשב בני עקיבא כנפרד. מה שנחשב בבית יעקב כמעורב נחשב באריאל כנפרד. מציאות החיים שאנו עומדים להיפגש עימה היא מציאות חיים שיש בה קשר במסחר ובעוד דברים קשר בין בנים לבנות. כשאמרו ח "אין אפוטרופוס לעריות" כוונתם העיקרית שאדם לא יעבור על הלכות ולא יביא את עצמו למצב שח גזרו עליו. מאידך יש מאמרים בח המשבחים את עם ישראל שברגע שהם מקבלים על עצמם את תקנות חכמים וגזרותיהם, בעצם הנכונות לקבל את התקנות יש סיעתא דשמיא שאדם לא יגיע לכלל כישלון. כך אמרו ח על הפסוק "סוגה בשושנים". הדבר העיקרי הוא לקבל את תקנות חכמים וגזרותיהם שהעיקרית שבהם היא גזירת יחוד. עוד כלול בדברי ח שבעניני עריות אדם לא יכול לומר אני אגיע למצב של ניסיון שאצליח לעמוד בניסיון. אם אדם מכיר את עצמו שסיטואציה מסוימת גורמת לו להכשל הוא צריך לעשות לעצמו גדר ולא לומר אני אכנס שוב למצב שבו נפלתי והפעם לא אפול. אולם מה הגדרים שהם מעבר למה שח קבעו זאת יעשה כל אחד באופן אישי מתוך יעוץ עם תלמיד חכם. אמרתי שבנוגע לישיבות צוות מעורבות ההיתר לעשותם הוא אם מתרכזים במה שנצרך לצורך פעילות ונזהרים מסתם קלות ראש. אם אדם באופן אישי מרגיש שגם זאת מביא אותו להירהורים וכדו' אז הוא באופן אישי ימנע מלהשתתף בישיבות מעורבות. ב. עיין במה שהסברתי בסעיף הקודם בנוגע ל"אין אפוטרופוס לעריות" כך גם בנוגע ל"אל תאמין בעצמך עד יום מותך". כוונת ח היא שאדם לא צריך להיות דרוך בנוגע ליצריו. עד יום מותנו אנו חוששים שמא נכשל בעבירות. אולם זה לא אומר שזה המאמר היחיד שאמרו ח. אין כוונת ח שאדם ילך כל היום אחוז בפחדים שמא יכשל בחטא. גם זו עצת יצר הרע. לדעתי צריך להתרגל בנפש שאין הבדל בין אם באים לבית כנסת ויש שם עזרת נשים לבין הרצאה שיש שם נערות. אתה בעזרת ה' תגיע לישיבה ושם תרקוד בשמחת תורה למרות שיש נערות שמסתכלות על הבחורים. על כורחך תצטרך להתעלות למעלה שבה אתה מסיח דעתך מכך שיש בנות שמסתכלות עליך. ג. לגבי שאילת כבר אמרו הפוסקים שהכוונה אם אדם במיוחד שולח ושואל ב אישה שיש בכך קשר מיוחד בין האיש לאישה. אם אדם מקדים לכל וזה כולל את כל הבריות וגם את הנשים אין בכך חיסרון. לגבי להתרחק מהעריות כתבתי פעם שעברה שהכוונה היא בגדרי ההלכות המפורטות בהמשך השולחן ערוך. ד. ההגדרה של הכרחי היא מסובכת. האם נער שגר בישוב שיש שם רק תנועת נוער מעורבת חייב להתנתק מהחברה או שזה הכרחי משום שהוא יצור חברתי? האם אדם שיכול לתרום ולהיות מדריך אולם כתוצאה מכך ידבר דברים עניניים זה נחשב הכרחי?! יש מצבים רבים ואין לקבוע מסמרות בענין. על השאלות. תמשיך ברצון הטוב שלך להתקדש ולהטהר.
שאלה: מילים שנשמעות כשמות האם אסורים בביטוי?: רציתי לברר לגבי האיסור לומר שמות אשר אסור לאמרם בפה, האם האיסור קיים גם לגבי מילים שאמירתם או חלק מאמירתם היא נשמעת או אפי נכתבת כמו אחד מהשמות אשר אסור לאמרם? (כי הרי האומר זאת לא מתכוון לומר את המילים אשר אסור לאמרם בפה). לדוג המילה: "יאבה" כשאומרים את המילה זה עלול להשמע כאחד מהמילות אשר אסור לאמרם בפה
תשובה: אין איסור לומר מילה כשאין האומרה מתכוון להזכיר שם שמים. הרב חיים כץ
שאלה: איסור נגיעה לאישה: למה על בנות יש איסור נגיעה. אם כל האיסור הוא בגלל החשש להוצאת זרע לבטלה. ולבנות אין את האיסור הזה וממילא האיסור הזה עליהם מתבטל.
תשובה: א. האיסור אינו משום הוצאת שיכבת זרע בלבד אלא יש איסור מצד מה שנגיעה של חיבה נחשב כקירבה בין איש ואישה שעליה לפי הרמב"ם נאמר "לא תקרבו לגלות ערווה". התורה אסרה כל קרוב בין איש ואישה. זה נאסר גם כסייג לאיסור הביאה וגם כאיסור עצמו שכמו שאסור ביאה ללא קידושין כך גם סתם נגיעה אסורה ללא קידושין. ב. כל מה שנאסר לאיש נאסר לאישה מצד לפני עיור לא תיתן מיכשול. נכתבו חוברות יפות שמסבירות את טעם האיסור ואת הרווח הגדול בשמירה על נגיעה. את הדבר היקר הזה שנקרה מגע אינטימי וריגשי אנו לא מבזבזים ועושים זאת בצורה סתמית. אנו את הדבר היקר הזה שומרים לזמן שנוכל לעשות זאת עם משמעות גדולה יותר. היי ברוכה וחזקה.
שאלה: הפרדה בעזרא - המשך: על התשובה אך עדיין יש לי כמה שאלות: א. הרב כתב שההפרדה היא דבר יחסי. אך מהי ההפרדה שצריך מעיקר הדין (אם יש כזו)? ב. הרב כתב שכשהשו"ע אומר שצריך להתרחק כוונתו לפרטי ההלכות שמובאות בהמשך. לענ"ד מהשו"ע לא משמע כן, שהרי השו"ע אומר "צריך להתרחק מהנשים מאד מאד ואסור לקרוץ" וכו. מזה שהשו"ע אומר ו-אסור משמע שזה דבר נוסף ולא פירוט (שאם זה היה פירוט לא היה צריך לבוא ו ). ג. בענין שאילת נראה שהרישא של השו"ע לא מדבר על שליח שהרי מיד אחרי זה הוא אומר "אפי ע"י שליח". ואדרבה, מזה משמע ששאילת ישירה יותר חמורה מע"י שליח. ד. במה שכתב הרב שלא צריך לחיות בפחדים שמא היצר ישתלט וכו - החפץ חיים הביא משל לבעל עגלה שצריך כל הזמן לפקח על בהמתו ואסור לו להסיח דעתו אפי לרגע אחד. מזה משמע שכל רגע צריך לפקח ולפחד שמא ישתלט היצר. ה. בעניין ישיבות צוות מעורבות - הרי פשוט שבישב"ץ אפי אם זה הכרחי נגרם קירוב, וא"כ זה כן העמדה בנסיון שכן כך יהיה יותר קל להכשל.
תשובה: : א. מצד הדין אין גדר מוחלט. כפי מה שאמרנו כל דבר שהוא מביא לקלות ראש או לקירבה רגשית הוא אסור. מה שמעבר לזה הוא מידת חסידות. בנוגע למידת חסידות צריך לשקול זאת לפי המקום השעה האדם והענין. ב. ההוראה "צריך להתרחק" היא הכלל והרוח של כל ההלכות שבאות לאחר מכן. אין גדר הלכתי כמה להתרחק. ג. אתה צודק שהנקודה אינה תלויה האם נעשה על ידי שליח או בפני עצמך. התכוונתי בדברי ששאלת אסורה רק אם היא נעשית בצורה שנראה שיש קשר מיוחד בין היש לאישה. אולם אם במקרה הדם פוגש אישה מחזיר לה משום שכך נוהגים כלפי כל אדם אין בכך איסור. וע' בספר חכמת אדם  כלל קכה סעיף ה'  שאם ברור ששאילת ה היא התענינות במצב האישה לא משום הקשר המיוחד שיש בין האיש לאישה אלא רק כדי להתעניין במצבה וצרכיה הענין מותר. ד. יש משלים רבים והדרכות רבות אצל גדולי ישראל. מכל דבר צריך לללמוד ולדעת ליישם. אולם אין לקחת מאמר אחד ולעשות אותו כעיקר הכל. לשם כך צריך שימוש תלמידי חכמים שהם נותנים לנו את המידה הנכונה לכל דבר. ברור שיש גם צד של מידת זהירות קבועה. אולם באיזה מידה זה צריך להיות. האם זה במקום קטן במוח או במקום מרכזי. ה. כפי מה שאמרתי יש סיעתא דשמיא שאם באים רק לתועלת ולשם שמים לא יבוא האדם לכלל חטא. אם הניסיון האישי של האדם מלמדו שזה לא מועיל יש לשאול שאלה אישית. והיה ברוך על רצונתיך הטהורים.